**Zmluva o spolupráci pri odchyte túlavých psov**

uzatvorená v zmysle Obchodného zákonníka č. 513/1991 Zb. v platnom znení (ďalej len „zmluva“)

**Čl. I Zmluvné strany**

Objednávateľ: **Obec Chmeľnica** v zastúpení: Ing. arch. Zita Pleštinská, starostka obce Adresa: Chmeľnica 103, 064 01 Stará Ľubovňa Bankové spojenie: SK78 0200 0000 0029 3078 1957 IČO: 00329916 Kontakt: 052 43 248 94 E-mail: obecchmelnica@slnet.sk

a

Poskytovateľ služby: **Kynologický klub & Karanténna stanica Stará Ľubovňa** v zastúpení: Mgr. Lenka VaškováAdresa: Mýtna 0, 064 01 Stará ĽubovňaBankové spojenie: SK62 1100 0000 0029 4303 1477IČO: 37790595 Kontakt: 0911 548 025 E-mail: vaskovalenka111@gmail.com

**Čl. II Predmet zmluvy**

Predmetom zmluvy je činnosť poskytovateľa služby podľa zákona NR SR č. 39/2007 Z. z. o veterinárnej starostlivosti v znení neskorších predpisov a spočíva v umiestnení zabehnutých, opustených a túlavých zvierat na verejných priestranstvách objednávateľa do karanténnej stanice.

**Čl. III Zmluvné podmienky**

Poskytovateľ služby sa zaväzuje vykonávať pre objednávateľa služby v dohodnutom rozsahu:

1. Odber zabehnutých, opustených a túlavých zvierat odchytených v k. ú. obce Chmeľnica, prebratie zabehnutých, opustených a túlavých zvierat sa uskutoční v priestore Karanténnej stanice, Mýtna ulica, 064 01 Stará Ľubovňa, na základe telefonického a mailového oznámia.

2. Základné veterinárne ošetrenie (vakcinácia, čipovanie) a umiestnenie v oprávnenom zariadení v súlade s ustanoveniami zákona č. 39/2007 Z. z. o veterinárnej starostlivosti v platnom znení.

3. Vedenie evidencie odchytených zvierat s kompletnými údajmi (dátum odchytu, rasa, miesto nájdenia).

**Čl. IV Fakturácia a platobné podmienky**

1. Financovanie predmetných služieb bude zabezpečované z rozpočtu objednávateľa.

2. Fakturácia sa uskutoční po riadnom poskytnutí služby priamo na mieste, na obecnom úrade alebo sa pošle poštou do piatich dní od vykonania odchytu. Faktúra musí spĺňať všetky náležitosti daňového dokladu.

3. Cena za umiestnenie jedného zvieraťa je stanovená dohodou vo výške 10 EUR - prijímací poplatok, 2 EUR/deň ustajnenie, náklady na stravovanie podľa dĺžky pobytu v zariadení, preukázané náklady na veterinárnu starostlivosť (vstupná prehliadka, odblšenie, odčervenie, očkovanie, čipovanie, zneškodnenie - kremácia).

4. V prípade umiestnenia matky so šteniatkami sa platí aj za šteniatka od odhadovaného veku štyroch týždňov, t. j. vek, v ktorom už potrebujú prikrmovať, ale ešte sú viazané aj na materské mlieko. Takéto šteniatka sa čím skôr odstavia a riadne zaočkujú.

5. Lehota splatnosti faktúr po doručení objednávateľovi je 14 dní.

**Čl. V Ukončenie zmluvy**

1. Táto zmluva sa uzatvára na dobu neurčitú.

2. Túto zmluvu je možné zrušiť vzájomnou dohodou zmluvných strán, príp. jednostrannou výpoveďou.

3. Objednávateľ môže zmluvu vypovedať v prípade opakovaných zistení nekvalitne vykonaných prác po písomnom upozornení poskytovateľa služby.

4. Výpovedná lehota je jeden mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

**Čl. VI Záverečné ustanovenia**

1. Právne vzťahy neupravené touto zmluvou sa riadia príslušnými ustanoveniami Obchodného zákonníka, zákona NR SR č. 39/2007 Z. z. o veterinárnej starostlivosti v platnom znení a ostatných všeobecne záväzných právnych predpisov Slovenskej republiky.

2. Akékoľvek zmeny zmluvy musia byť vypracované formou písomného dodatku.

3. Táto zmluva nadobúda platnosť dňom jej podpísania oboma zmluvnými stranami. Účinnosť nadobudne dňom nasledujúcom po dni jej zverejnenia povinnou osobou na jej webovom sídle.

4. Zmluvné strany vyhlasujú, že túto zmluvu uzavreli na základe ich obojstranného súhlasu, slobodne a vážne, určite, zrozumiteľne, bez akéhokoľvek nátlaku.

5. Zmluva je vyhotovená v štyroch rovnopisoch, z ktorých každá zmluvná strana dostane dva rovnopisy.

V Chmeľnici, dňa 30.04.2021 V Chmeľnici, dňa 30.04.2021

Podpísané podpísané

................................................ .................................................

Objednávateľ Poskytovateľ služby